
Karácsonyi fények 


Hányféle és hányfajta lehet a fény? 

Ki tudná felsorolni? Talán senki. 

A napfényre — a langyos, simogató, bársonyostól a szikrázó, 
tüzes, perzselőig — akár tucatnyi jelzőt is mondhatunk. De nem- 
csak a Napnak van fénye — fénylik minden, amire ráesnek a su- 
garai. A háztető, a kerti út kavicsa, a billegő falevél, a lepkék 
szárnya, a ródlipályává avatott havas hegyoldal, a szélben ringó 
búzatábla, de még a kút mélyén megbújó víz tükre is. És mind 
másképpen! A fényükben igyekeznek megmutatni önmagukat. 
És mindezeken túl van fénye — de még milyen dicső! — annak 
az 5-ösnek is például, amit a tanító néni (vagy bácsi) ír a füzete- 
tekbe, ügyes, szép munkátok elismeréséül. Hogyne lenne hát fé- 
nye a karácsonynak! De most ne a fenyőn álló gyertyák fényére 
gondoljunk, ne a sercegő-sziporkázó csillagszórókra, ne a ra- 
gyogó karácsonyfadíszekre, vagy a még ragyogóbb-díszesebb 
papírba csomagolt ajándékokra — gondoljunk most a szemek- 
ből sugárzó fényekre. Mert azok a karácsony legszebb és legiga- 
zibb fényei. 

A szeretet, a családi együvé tartozás mindannyiunk számára 
oly kedves érzéseit tükrözik. 

A gyertya, még véget sem ér az est, csonkig ég s ellobban. Az új 
játék, egy ügyetlen mozdulattól, elromolhat — és vége. Néhány 
nap vagy egy hét múltán a fenyőfa zöld tűlevelecskéi is lehulla- 
nak a meleg szobában. De a szeretet, amely karácsony ünnepén 
oly különleges hőfokon izzik a fenyőfát körülülők szemében, 
kiapadhatatlan forrásból fakad. Örök, miként az élet is az! 
Sütkérezzetek e kedves téli ünnepen karácsony fényeiben. Örül- 
jetek szüleitek, nagyszüleitek, testvéreitek, társaitok felétek áradó 
szeretetének, s próbáljátok viszonozni azt. Hogyan? Mivel? Fi- 
gyeljetek befelé, arrafelé, ahol a szívetek dobog, s megtudjátok. 
Mi pedig, az újság munkatársai, csak egyet kívánunk nektek, 
kedves olvasóink — és egyben mindannyiunknak —, hogy le- 
gyen továbbra is béke a Földön. Mert ez a mi legdrágább kin- 
csünk. A karácsony fényeit is az élteti. 

Weöres Sándor 


TÉL 


Hó a mező takarója, 

hűvös a nap, fogy a láng. 
Délen a fecske, a gólya, 
gondol-e ránk? 

Nincs dal az ég hidegében, 

károg a varjúsereg. 
Mégis a szán fut á jégen, 
gyerekek! 

As 


Borisz Paszternák 


TÉLI ÉJSZAKA 


Förgeteg zúdít vastagon 
havat a tájra. 

Lobog, lobog az asztalon 
a gyertya lángja. 


Hópiheraj, mint a láng körül 
nyáron a lepke 

kerengve ablakomra gyűl 
fehér seregbe. 


És borul tőle ablakom 
zúzos virágba. 

Lobog, lobog az asztalon 
a gyertya lángja. 
Rab Zsuzsa fordítása 

Országhegyi Károly 


A VÉN FENYŐ 


e 


vén 
fenyőn 
ma szívesen 
csillagszórót gyújtanék. 
Nézném, a vaspor merre ég, 
stee merre 
FB hinti 
78. életét, 
szikrázó, 
bájos kincseit 
e gyermekszemnek szép csoda. 
A vicsorgó, minden zöldnek mostoha, 
durva télben daccal áll a kerti út első 
fokán. 
Mint a 
strázsa 
úgy vigyáz a 
repedezett, régi házra. 
Apró-korom galamb-emléke 
hópihe-szárnyon száll a hegyére. 
; Hatéves voltam, s nagyapám ásott. A , nagy" 
gödör, talán ha térdig ellepett. A kis fenyő, mint Hófehérke 
Hz sa kedves, : 
KNNES ma álmos, 
bzaá Ez törpe- 
barátja, 
bóbiskolt hosszú 
télen át. Ám tavasszal, 
mint a szárnyak, kinyúltak tüskés 
karjai. És nőtt a kedves kis fenyő, és évek 
múlva elhagyott. Fölémbe nőttek ágai. Most december 
hideg palástja zordan feszűl a kerteken. A langy-meleg, fűtött 
szobában nm 
gyermekét I i 
az én fiam ZT 
csodálja. Gyertyát ringat és 
díszeket a karácsonyfa ága. 


Beee 


j Í Békés Rozi rajzai 


Szűts László versei 


A HÁROM ÖREG 


Esztendő harmadán bekopog, 
kék kökény szemekkel mosolyog, 
térülős-fordulós vénember, 


szeptember, szeptember, szeptember. 


Esztendő negyedén a másik, 
konyha-tűz közelén tanyázik, 
dirmegős-dörmögős vénember, 
november, november, november. 


Esztendő utolján harmadik, 
örül, ha naphosszat alhatik, 
hortyogós-szortyogós vénember, 
december, december, december. 


KALAND 


Volt egyszer egy tekergő, 
engedetlen kis szellő. 
Késő estig az anyja 

haza ugyan várhatta, 
eltévedt a sötétben, 

kint maradt a nagy éjben. 
Ablak alatt sírdogált, 
három kutya arra járt, 
rávakkantott az egyik, 

s a kis szellő, mint a gyík, 
úgy besurrant a kertbe, 
hideg eső ott lelte. 
Bizony, szerencséje volt, 
talált egy lyukas diót, 
ahogy abba belebújt, 

hát a dió megindult, 

s vele hazáig gurult. 


Kislánykoromban kizárólag fiús játékokat 
játszottam. Hat unokatestvérem volt, mind 
fiúk, hát azért. Sose babáztam én! Legfeljebb 
akkor, ha azt játszottuk, hogy az ellenség el- 
rabolja az asszonyokat, meg a gyerekeket, 
ámde a vitézek kiszabadítják őket egyhamar. 
En voltam az asszony és a baba a gyerekem. 
Az ellenség a szomszéd fiúk, a vitézek — per- 
sze — az unokatestvéreim. 

Az ellenség nemigen szeretett engem elra- 
bolni, mert haraptam és rúgtam is, de nem 
volt más választásuk, több lány nem lakott 
a környéken. Hát csak lökdöstek-rángattak 
rablás közben, meg-meghúzták a copfomat. 
A. babámra vigyáztak. Megmondtuk, ha an- 
nak baja esik, fizethetnek! Rám nem vonat- 
kozott ez a szabály, engem ingyen ráncigál- 
tak. Az unokatestvéreim addig az eperfa te- 
tején ültek, az volt az őrtorony. Azért kellett 
oda felmászniok, hogy onnan kémleljék a ha- 
tárt: nem közeleg-e az ellenség? Mert ha nem 
másznak fel, akkor láthatják, hogy már itt is 
van. Es ha nem hagynak engem elrabolni, hát 
véget is ér a játék mindjárt az elején. Hagytak. 

Leginkább Ruzsa Viliékhez hurcolt engem 
az ellenség. Náluk volt a legjobb pince. Elég 
mély volt, jó sötét, és az alján feljött a talaj- 
víz. Ugyhogy nem is tartottak benne semmit. 
Csak néha engem. Rámcsapták a nehéz vas- 
ajtót kívülről és Ruzsa Vili azt mondta : 

— Csuk-csurukk! 

És ezzel be is voltam zárva. Mert a pince 
kulcsa már réges-régen elveszett. Kinyithat- 
tam volna, ha akarom, de a játékot elrontani 
nem szokás. Azt várták persze, hogy majd 
dörömbölök, kiabálok. Leshették! Az csak 
növelné a dicsőségüket; hogyisne! Némán 
kuporogtam a sötétben, fáztam pedig és fél- 
tem is: hátha van meztelen csiga a picében. 
Ilyenkor örültem a babámnak, mégse voltam 
egyedül a börtönben. 

Azután hamarosan megérkeztek a vitézek. 
Egy részük az ellenséget verte, egy részük en- 
gem szöktetett. Mindig a kerítésen át mene- 
kültünk. Ruzsáéknál kőkerítés volt, a tetején 

széles párkány, mint a várfal, olyasmi. Egyik 
unokatestvérem nekivetette a hátát a kőfal- 
nak, kengyelt tartott a markával. Belelépett 
a másik, így jutott fel a kőfalra. Aztán én tar- 
tottam kengyelt és fellépett az egyik... 
És mert nem maradt már senki, aki nekem 
tartson kengyelt, hát a két karomnál fogva 
húztak fel maguk után. Csupa horzsolás lett 
a hasam, lábam. . . 

A kapun is kimehettünk volna. De ki hal- 
lott már ilyent?! 

Egyszer aztán mégis ott mentem ki. Mert a 
két vitéz, aki aznap éppen szöktetett, ügyet- 
len volt és gyönge is. Húztak-húztak felfelé 
a kerítésen, egyre nyögtek, erőlködtek. Még 
káromkodtak is. Azt mondták, az fokozza 
az erőt. De nem fokozta. Leejtettek. Nem na- 
gyon ütöttem meg magam. A kerítésfal aljá- 
ban hatalmas csalánbokor fogadott. 

Ugyhogy inkább a kapun át távoztam. 
És aznap nem főztem a vitézeknek győzelmi 
lakomát. Máskor mindig főztem: édes füvet, 
zöld barackot, akácfa virágát. Mind meget- 
ték zokszó nélkül. Az unokatestvéreimmel 
nagyon jól lehetett játszani. 

Egyszer az ellenség föllázadt ellenem. Mert 
rablás közben úgy haraptam meg Döme Vik- 
tor kezét, hogy kiszakadt belőle egy kis da- 
rab. Követelték, hogy hagyjanak ki engem a 
játékból örökre. De az unokatestvéreim nem 
hagytak. Azt mondták, mi vérszerződést kö- 
töttünk: soha nem hagyjuk el egymást! 
A szomszéd gyerekek nagyon megilletődtek 
a vérszerződés hallatán. Főleg azért, mert 
nem tudták, mi az. Közülünk is csak Imre 
tudta, mert példaképe volt a Hét Vezér. Azt 
olvasta róluk, hogy felvágták az ereiket tőr- 
rel és a vérüket egy díszes serlegbe csöpögtet- 
ték. Így fogadták meg, hogy mindig összetar- 
tanak. 

Az ellenség szájtátva hallgatta a vérszerző- 
dés történetét. Ez persze csak olyan szólás- 
mondás, mert igazából nem volt tátva a szá- 
juk, csak a Répás Béláé, de az övé máskor is. 
Amikor elmentek, megbeszéltük az unoka- 


testvéreimmel, hogy legjobb lesz, ha tényleg 
vérszerződést kötünk mi magunk. 

Tőrt nem találtunk a háznál. Válogattunk 
a kések között: kis kés, nagy kés, recés szélű, 
tompa végű... A kenyérvágó kés mellett 
döntöttünk. 

Indulás a fészerbe! Gézike nadrágjába rej- 
tettük a kést, hogy meg ne lássák a felnőttek. 
De bőgni kezdett, hogy hátha megszúrja a kés 
a fenekét. Akkor visszavettük tőle, és álcázás 
nélkül vonultunk végig az udvaron. Csak a 
nagyanyámmal találkoztunk, megörült a lát- 
ványnak. Azt hitte, a köszörűshöz megyünk 
a késsel, már egy hete küldözget. . . 

A fészerben tartottuk az ünnepséget. Kü- 
lönben csak a forgácsot tartottuk ott, napon- 
ta kihordták ide a nagyapám asztalosműhe- 
lyéből. 

Imrének eszébe jutott, hogy tűzbe kellene 
tartani a kés élét, mielőtt felvágjuk vele az 
ereinket. Így nem elég tiszta, és veszettséget 
kaphatunk. Később kiderült, hogy fertőzést 
akart mondani, csak izgalmában összekeverte 
az orvostudományt. Péter-Pálnál volt gyufa 
persze, az egyiknél mindig van. Folyton tü- 
zeskednek. Mondják, hogy aki nappal tüzes- 
kedik, az éjjel biztosan bepisil. Nálunk Péter 
hordta a gyufát és Pál pisilt be éppen nemrég. 
Ikreknél ez így van rendjén. 


Herpai Zoltán rajza 


Bandi azt mondta, ne gyújtsunk tüzet, lán- 
got kap a forgács. 

Szilveszter azt mondta, majd ha felnő és 
bohóc lesz, megtanul tüzet nyelni, de most 
még nem vállalja. 

Tanakodtunk. Jobb is, ha kés helyett in- 
kább gonbostűvel szúrjuk meg az ujjunkat. 
Vér lesz így is, úgy is, és ez legalább nem fáj. 

— Ccc! — mondta Bandi. — Erről mesél- 
hetnék! 

Es mesélt is. A múlt héten vettek tőle vért 
az orvosnál. Eppen ilyen gombostűfélével 
szúrták meg az ujját, és úgy spriccelt a vér, 
de úgy, mint Gézike vízipisztolya. 

Ugyhogy leszavaztuk a gombostűszúrást is 
egyhangúlag. Helyette inkább kezet ráztunk. 
Vagyis ráfektettük a tenyerünket egymás kéz- 
fejére, azt ráztuk. 

— Jé! Az óvodában éppen így játsszuk a 
, CSip-csip-csókát" — örvendezett Gézike, de 
leintettük. 

És kihirdettük: ez volt a vérszerződés, és 
vagyunk a Hét Vezér. 

Gézikével aznap sok baj volt. 

— És mi lesz, ha megszületik nálunk a kis- 
testvér? Mert akkor nyolcan leszünk, nem 
elen: 

Megállapodtunk, hogy a csecsemő lesz a 
tartalék. 


Az én falumban András-napkor, november 30-án, Tél- 
apó hírnökei, az ördögfiak házról házra járnak. Ezek a kis- 
ördögök — vagyis a falu legényei —, a padlás lomjai közül 
előkerített maskarákba öltöznek. Nyers fickók, cseppet 
sem hasonlítanak a békés Télapóhoz. Berontanak a há- 
zakba, virgáccsal hadonásznak, almát, diót, aszalt gyümöl- 
csöt hajigálnak a szobába. Brummognak, mint a medvék, 
rázogatják álarcos maskarafejüket. 

Mikor az ördögfiak hada édesanyám kis falusi szabómű- 
helyét elhagyta, még sokáig áporodott ruhaszag, moly- 
irtó és érett almák illata áradt. Kis húgom meg én a nagy 
szabóasztal alatt ültünk. A hatalmas asztallap védelmében 
jobban bízva, sokáig nem mertünk előjönni, még kevésbé 
volt bátorságunk, hogy összeszedjük a szobában szana- 
szét heverő aszalt gyümölcsöt és diót. Ez természetesen 
édesanyánknak sem tetszett, s a következő évben nem 
engedte be hozzánk az ördögfiakat. Ó, milyen hatalma 
volt a mi édesanyánknak! Kitilthatta az ördögfiakat, és 
meghívhatta helyettük a karácsonyi angyalt! 

Hozzánk tehát a következő évben az angyal jött, hogy 
kárpótoljon az elmaradt ajándékokért. Az angyal fehér 
tüllruhácskát hordott, s mivel nem volt szentséges fehér 
harisnyája, meztelen lábát kölcsönkért fehér menyasszo- 
nyi cipőbe bújtatta. Arcát nagy szalmakalap árnyékolta, 


s ennek karimáját viaszos vattacseresznyék díszítették. 
A karima pereméről fehér tüllfátyol hullott az arcára. 
Az ,áldott égi gyermek" csipogó hangon beszélt és meny- 
asszonyi kesztyűbe bújtatott kezével meg is simogatott 
bennünket. Sárga és aranyszínű almákkal ajándékozott 
meg. Ezek nagyon hasonlítottak azokhoz, amelyeket a 
padláson télire elraktunk. Égi almák lennének, mégis? 

Ennek ellenére illedelmesen köszönetet rebegtünk, 
meghajoltunk, pukkedliztünk, s az angyal sebesen eltipe- 
gett, meztelen lábán a magassarkú menyasszonyi cipővel. 

— Láttátok, milyen volt az angyal? — kérdezte édes- 
anyám, aki nagyon meg volt elégedve. 

— Igen — mondtam —, mint Bulikék Annája valami 
függöny mögött. 

Bulik Anna a szomszédék tizennégy éves lánya volt. 
És ezen az estén nem beszéltünk többet az angyalokról . . . 
Azt hiszem, édesanyánk sehogyan sem lehetett meg ezek. 
után Télapó nélkül, ha azt akarta, hogy napközben a mű 
helyében békén hagyjuk. Mindenesetre az angyal rosszu 
sikerült látogatása után most már Télapó ütötte fel tanyá 
ját a padlásszoba felett, háztetőnk oltalma alatt. Sötét, ti 
tokzatos sarka volt ez a háznak, ide még sohasem mehet: 
tünk fel. Lépcső sem vezetett ide, és létra sem volt oda 
támasztva. Édesanyánk olyan titokzatosan tudta elmesél 


dak d bab nes B ÖL ate el 


fiat álá oak a ahá als lláteaákbáa az át ss áákál 


ni, hogy Télapó éjszaka, amikor mi alszunk, miképp dol- — 


gozik odafenn, hogy nem is hiányoltuk a jövés-menést, 
fúrás-faragást, hisz napközben Télapónak is kell pihennie. 


Egyik este aztán, mielőtt lefeküdtünk, csakugyan hallot- 


tuk a Télapót műhelyében tevékenykedni, s édesanyánk 
aznap este bizonyára hálás volt a szélnek, hogy a meseköl- 
tésben segítségére sietett. . . 


— És egész éjszaka evés nélkül dolgozik a Télapó? — 
faggattam csökönyösen anyámat. 


— Ha jók lesztek, talán elfogad tőletek egy tál levest 
— mondta édesanyám. 


tató ezét 


Így hát másnap a húgommal egy tál levessel kínálhattuk ; 


meg a szorgalmas Télapót! A levesestányért édesanyám 
tanácsára a padlásszoba ajtajába tettük. Csak nem ehet 
Télapó kézzel? Nemsokára hallottuk a szabóműhelyből, 
hogy odafent megcsörren a levesben a kanál. . . Mit nem 
adtunk volna azért, hogy enni láthassuk Télapót! De édes- 
anya figyelmeztetett, ne bosszantsuk a csodálatos öreget. 
És mi szótfogadtunk. . . 


Szinte természetes lett, hogy most már naponta meg- 
vendégeltük őt. Csodálkoztunk, mikor késő délután a tá- 
nyért és a kanalat lehoztuk a padlásról, minden olyan 
tiszta volt, mintha akkor mosogatták volna. Ezek szerint 
Télapó tisztaságszerető, s mi igyekeztünk őt követni. 
Elsősorban az étkezésnél : jól kitörölgettük tányérainkat, 
s mégsem lettek olyan tiszták, mint az övé! 


Mivel édesanyánknak karácsony előtt sok munkája 
akadt, hogy megkönnyítsük a házimunkát, én mosogat- 


tam, a húgom meg törölgetett. S mert Télapó mindig pa- " 


tyolattisztán adta vissza a tányérját — hát megpróbál- 
tam a mi déli edényeink mosogatását is őrá hárítani. Sike- 


rült! Hagytam, hogy Télapó dolgozzék helyettünk. A hú- " 


gom sem haragudott azért, mert a törölgetés elmaradt. 


Kutató ösztön hajtott-e vagy csak érdemeket akartam 
szerezni az öregnél; elkezdtem saját szakállamra gondos- 
kodni róla. A reggeli kenyeremről csak a margarint ette 
meg. . . Nagyapámtól egyszer cukorkát kaptam — ez ak- 
koriban ritkaságszámba ment —, és Télapónak adtam a 
csemegét. De ő otthagyta. Vagy csak azért nem kellett, 
mert már szopogattam egy kicsit? Az almát is otthagyta. 


De egy egeret viszont megevett! Pedig azt abban a re- / 


ményben raktam oda, hogy talán feléleszti . . 
Télapó egeret is eszik! Talán bizony a heringfejeknek is 


megörül? Ezért három darabot odatettem a padlásajtó 
elé, s mivel nagyapám épp nálunk volt látogatóban, neki- 


bátorodtam és elbújtam a lomosláda mögé, hogy megles-: 
sem Télapót, amint éppen heringfejet ebédel. A szívem 
majd kiugrott, úgy dobogott. Nem kellett sokáig vár- 
nom. .. Mert a lomosládából hirtelen kiugrott — mirr, 
murr, miau! — a mi fekete-tarka macskánk, amelyik ott, 


a ládában, a puha rongycsomón az egész napot átlustál- 


kodta! 
Egész tavaszig őriztem a titkom. 


De májusban, éppen akkor, amikor a házunkelőtta kör- 4 
tefa kivirágzott, a lomosládában négy öklömnyi kiscica 


mászkált. Nagy örömmel közöltem édesanyámmal: 
— Anya, anya! Télapónak kölykei vannak! 


Fordította: Finály Olga 


. Ahá, tehát 


drmass 


Foky István 

Vacsorapille 


Lámpát gyújtott az édes, 

s öten ültük az asztalt 
körbe. 

Pára szállt fel a tálból, 
koppant az égig magasztalt 
bögre. 


Benne zúza 

meg csirkeláb, hogy 

táncolni tudjak. Kívül 
neszezés; vadludak húztak át, 
és kutyák ugattak. 


Vacsorapille libbent a fényre, 
hívta, csalogatta egyre 

a láng. 

Konokan csapongta körbe, 
apánk szemének magja 
koppanva hullt le ránk. 


Nagyot csapott. . . Zúzta! 
Reszketett a pille, 

viharban diófalevél. Anyám 

csak nézett, s csendesen mondta: 


,, Gyermekem, egyél..." 


Konok maradtam. Nem 
tudtam enni. Se zúza se 
csirkeláb! 

Az udvarra futottam, 
bár igen tudtam — 
innen már nincs tovább! 


,, Vacsorapille, 

merre vagy ?", egyre 
mondogatom. , Ott vagy-e most is 
az anyám vetette, 

puha hegyhajlaton?" 

A tordai malacról mindenki tudja, hogy rokonszenves 
állat, főleg, mikor ropogósan pirosra sülve feltálalják. 
Én most mégis egy másik tordai malacról akarok me- 
sélni, mégpedig arról a nevezetes sertésállatról, akitől 
a tordai malacok azóta is tartó híre származik. 

Akkoriban történt, amikor lehanyatlottak a nagysá- 
gos fejedelem, Rákóczi Ferenc szabadságot hirdető zász- 
lai. Az urak elárulták, megfogyatkozott a kuruc, bujdo- 
sott ki merre látott. Havasalföldre Lengyelországba. A la- 
banc sereg megszállta Torda városát is. A parancsnokló 
generálist így hívták : Messerfresser Nepomuk. A tordai- 
ak elszörnyülködve hallották érkezése hírét. 

— Rettenetes ember lehet — sodorta bajszát csurgósra 
Dániel mester, a tordai pecsenyesütők céhmestere. — 
Messer a kést jelenti fresser meg azt, hogy zabáló. Vagyis 
készabáló. 

— Jessszusszszűzmárja ! — kapkodta össze a stafírung- 
ba kapott késeit Marcelka néni. Máris elképzelt magá- 
nak egy hordómellű, pincehangú óriást, amint mérges 
képpel ropogtatja a késeket. 

— Bolond ember az, ha tordai pecsenye helyett kést 
frustukol — vélte Szimion szomszéd, a csizmadia, s böl- 
csen nagyot kanyarított az elibe tálalt tordai pecsenyé- 
ből. 

Még aznap délután bevonultak a labancok Tordára. 
Legelöl lovagolt maga a generális, Messerfresser Nepo- 
muk. Vagyis hogy az igazat mondjam, nem annyira 1o- 
vagolt őkelme, mint inkább kucorgott a ló hátán, mely- 
nek zabláját két markos labanc tartotta, nehogy meg- 
táltosodjék. Pedig jámbor állat volt őkelme — nem a ge- 
nerális, hanem a ló. Maga Messerfresser selyembe, csip- 
kébe öltözött csókaszemű emberke volt, s az igazat meg- 

vallva úgy lett belőle generális, hogy a bécsi császár ked- 

venc parókakészítője volt. Jutalmul a szép parókákért 
a császár megtette generálisnak. 

— Eredj hívem, van nekem valami vad tartomá- 
nyom... hogy is hívják... itt ni... — s rámutatott a 
térképen Erdélyre. Kinevezlek- generálisnak... hová 
is... Ide ni! Torda. . . légy Torda ura és parancsolója. 
Sarcold meg jól a népet. Mind gazember kuruc. 

Messerfresser Nepomuk kivágott egy gyönyörű bókot 
őfelsége előtt, élére állt a kirendelt csapatoknak s meg 
sem állt Tordáig. Útközben megkapta a jelentést, hogy 
jártak már ott labancok, de elkergette őket Rákóczi ka- 
pitánya, bizonyos Pintye Gligor, kiről ugyan azt mesé- 
lik, hogy elesett volna Nagybánya ostrománál, de a sze- 
gény nép, magyarok, románok visszavárják Pintye vi- 
tézt. 

— Csakhogy én jöttem meg helyette — mosolygott 
csipkegallérjába a generális, s parancsot adott labancai- 
nak, hogy verjenek sátrat a város piacterén. Nehogy egy 
is beszállásolja magát barátságosnak mutatkozó tordai 
háznál, mert ezek az elvetemült kurucok éjszaka folya- 
mán biztosan elmetszenék a gégéjét. 

— Pihenjetek, aludjatok fiaim, holnap aztán megsar- 
coljuk Tordát. ; ; 

Felcsillant a labancok szeme. Hiszen ehhez értettek 
ők igazán, a prédáláshoz, fosztogatáshoz. Tábort vertek 
hát Torda piacán. Középen magaslott Messerfresser ge- 
nerális selyemsátra. Előtte két muskétás őrizte a tábor- 
nok álmát. Torda népe meg a lefüggönyözött ablakok 
mögött leste végzetét. Holnap ilyenkorra tán csak füs- 
tölgő romhalmaz marad Tordából. 

Ebbe a gyászos hangulatba szólt bele a tordai malac. 
Vagyis nem szólt, hanem visított. 

Hogyan szabadult ki Dániel mester óljából, hogyan —. 


keveredett a piacon púposodó sátrak közé, miként dugta 
be az orrát éppen a generális sátrának selyemhasítékán, 
ezt legfeljebb ő tudná megmondani. Dehát a malac nem 
beszélt, hanem visított, méghozzá olyan éktelenül na- 
gyot, hogy az álmából felriadt generális a sátor mennye- 
zetéig szökött. A következő pillanatban segítségért kiál- 
tott, aztán kardot ragadott és gyönyörűen fejbevágta ve- 
le a sátrába becsörtető őröket. 

Támadt ott pillanatok alatt olyan ramazuri, amilyent 
még nem látott Torda városa. Topogtak, káromkodtak, 
hadakoztak, mialatt a malac visítozva szaladgált a lábuk 
alatt. 


— Riadót! Itt a kuruc! — kiáltotta el magát valaki. 
Nosza fölharsant a trombita. 


A tordai malac szakadatlanul visítva ide-oda cikázott 
a sátrak között. 


— Ott a kuruc! Amott. . . itt szalad! — lökdösték 
egymást a sötétben a félig felöltözött, álomittas laban- 
cok. — Utána! 


Végigkergették a labancok a piacon a malacot, de meg 
nem foghatták, mert a malac nem viselt combközépig 
érő bagariacsizmát mint ők, és fürgén elszaladt. 


Torda népe az ablakok mögé bújva nézte mint hajszol- 
ják a labancok a malacot, sikátorba be, utcán ki, végig 
a macskaköves piacon, be a szegleten. Reggelig kerget- 
ték, reggelig nem fogták el, pedig két kapitány is vezér- 
kedett fölöttük. Hajnalodáskor holtra izzadtan dőltek 
le a szalmára, s estig horkoltak. 


Máról elmaradt assarcolás. No nem baj, holnap is van 
nap. Igen ám, de közben megokosodtak a tordaiak, Ami 
malac csak volt a városban, azt suttyomban mind össze- 
szedték, s esteledés után ráeresztették a labanctáborra. 
Támadt nyomban olyan sivalkodás, mintha a pokol sza- 
badult volna el. 


— Fogjátok meg őket! — rikoltotta Messerfresser ge- 
nerális s a malacok mintha megértették volna, szerteszét 
szaladtak. A labancok utánuk. Be a malac a sikátor sö- 
tétjébe, a labanc utána. Ott már várták őket. Elkapták, 
előbb a malacot, aztán a labancot. Be a zsákba mind a 
kettőt. Vitték máris, a malacot haza az ólba, a labancot 
meg Dániel uram istállója mögé. Így fogdosták el a la- 


bancokat a jó tördaiak. Utoljára magát Messerfresser 
generálist, aki mikor észrevette, hogy magára maradt, 
bebújt az ezred ládájába. De onnan is kipiszkálták. 

No aztán szépen szekérre rakták a zsákba dugott la- 
bancokat s leeregették őket az Aranyos vizén. Hadd fü- 
rödjenek. 3 

Csak Dániel mester vakargatta a füle tövét: 

— Ejnye... de sajnálom. . . É A 

— A labancot? — rökönyödött meg Marcelka néni. 

— Dehogy, a zsákot. f 

Messerfresser generális labanc seregét még egy eszten- 
dő múlva is kerestette a császár, de se hírük, se poruk. 
Kolozsvárról még látták őket kivonulni, de Tordára 
nem érkezett meg egy sem. Erre hajlandó volt meges- 
küdni minden tordai. ; 

Idáig tart a tordai malac, meg a derék tordaiak dicső- 
ségét hirdető régi krónikáskönyv meséje, tanulságául 
annak, hogy fegyverrel vagy furfanggal, de szembeszáll 
a nép akár ezer ördöggel is. 

A DunacCTisza 


közi dombok, 
buckák ősszel jól járhatók. Az er- 
dők, ligetek pedig kitűnő rejtekhe- 
lyek, váltakozva a kukoricásokkal, 
ligetekkel, magányos tanyákkal. A 
szovjet csapatoknak sikerült is Baja 
vonaláig — előretörniük. Október 
20-án délután nagy ágyúzás és egyre 
erősebb lövöldözés hallatszott kelet 
felől. Este hét óra körül a Bokodi 
úton az első szovjet katonák is meg- 
jelentek. A németek visszavonultak 
a Duna mögé. A vasúti és a közúti hi- 
dat felrobbantották. A pilléreken kí- 
vül szinte semmi nem látszott ki a 
vízből. Október 21-én Baja felszaba- 
dult. A tőle távolabb fekvő, mély, át- 
kelésre alkalmatlan Duna-parti ré- 
szekkel a szovjet csapatok egyelőre 
nem törődtek. Így történt, hogy a 
várostól délre települt Szeremle ki- 
maradt a hadmozdulatokból. A né- 
metek megszállva tartották a partot, 
állandóan fosztogatták a közeli ta- 
nyákat, sőt a faluba is bejártak élele- 
mért. Merészet gondoltak ekkor a 
szeremleiek: Takács Ferenc veze- 
tésével küldöttséget menesztettek 
Bajára, a Róka utcába. Ott működött 
a szovjet parancsnokság. Kérték, sza- 
badítsák fel Szeremlét. 


A vörös suszternál 


Kishegyi Simon — akkoriban 
nagyobbacska fiú — két szovjet tiszt 
társaságában viszonozta a szerem- 
leiek látogatását. A tisztek, Kolobov 
és Fjodor Kishegyiéknél kapott szál- 
lást. Megkérdezték a fiút, akar-e ve- 
lük tartani Szeremlére, mert hogy 
nekik ott a , vörös suszterral" lenne 
beszédük. A kíváncsi gyerek persze 
hogy akart menni. Csak akkor még 
nem tudta, hogy a szeremlei , vörös 
suszter" néven emlegetett ember 
nem azért vörös, mert a haja történe- 
tesen vörhenyes színű, hanem, mert 
haladó gondolkodásáért, szabadság- 
vágyáért ugyancsak kiérdemelte ra- 
gadványnevét. Azt sem tudta Kishe- 
gyi Simon, hogy híres kommunistá- 
val találkozott. Sőt, a dzsipben haza- 
felé is hiába faggatta a tiszteket. A két 
katona csak mosolygott, örült, hogy 
a legénykének tetszik a kocsikázás. 
Néha szeretettel megveregették a 
fiú vállát és azt mondták: harósij 
málcsik. 


Kupa És MÚZEUM 


Kishegyi Simon, harósij málcsik, 
vagyis jó kisfiú már régóta felnőtt. 


Háború és béke ! 
a Duna mentén :. - 


4 A vak 


A nemesnádudvari általános iskola 
igazgatója. Gyermekkori emlékeit és 
az egyik vendég-tiszt sapkáját ma is 
őrzi. A falu felszabadulásának évfor- 
dulója tiszteletére iskolájában esz- 
tendők óta leány-kézilabda mérkőzé- 
seket rendeznek. Ez a Felszabadulási 
kupa. Az eseményre Garáról, Bács- 
almásról, Csátaljáról, Kecelről hív- 
nak vendégcsapatokat. Először ün- 
nepi megemlékezést tartanak. 

A község régebbi múltját is isme- 
rik a gyerekek. Egy egész múzeum- 
nak elegendő régiséget, értékes tár- 
gyi emléket gyűjtöttek össze a falu 
kisdobosai és úttörői. A kiállítást 
Dr. Ortutay Gyula akadémikus 
nyitotta meg. 

A  nemesnádudvariaknak Kecel 
nem csupán versenytárs, ellenfél a 
kézilabda-kupában, hanem testvér- 
község. Egészséges kíváncsiság, segí- 
tőszándék, barátság fűzi őket össze. 
A barátkozásra hajlandó, szíves ven- 
déglátó faluba nemrég Bajáról is ki- . 
ruccant az úttörőház egy kis , szom- 
szédolás"-ra. Húsz vállalkozó ember 
egy busszal, műsorokkal, szakköri 
bemutatókkal megérkezett a nemes- 
nádudvari iskolába, ahol már várta 
őket a falu apraja-nagyja. Remek nap 
volt. Mozgalmas, izgalmas. Minden 
órában történt valami. Harminc ifive- 
zető ügyelt, hogy a mozgalmasságból 
ne váljék kavarodás, 


Jaj a dobosoknak 


Harminc ifivezetőre, bizony, büsz- 
ke lehet egy falu. Öröm, ha annyi fia- 
tal vonzódik gyermekségének szín- 
helyéhez, általános iskolás, úttörő 
éveihez, tanáraihoz és a mai kisisko- 
lásokhoz. Ha visszajárnak régi isko- 
lájukba, akkor ott bizonyosan min- 

dig jól érezték magukat. Ők így fo- 
galmaztak : , Mi sokat kaptunk a falu- 
tól és az iskolától. Most mi adunk egy 
keveset." 


Így lehet. Különben ugyan kinek 
jutna eszébe, hogy még a dobostor- 
tának is születésnapot rendezzen? 
A nemesnádudvari ifik előbányászták 
azt a dátumot, amikor egy Dobos 
nevű cukrász először készített tor- 
tát dobkemény bevonattal. Ezt meg- 
ünnepeljük, gondolták. A bohókás 
ötlet, persze csak ürügyül szolgált 
arra, hogy megint együtt legyenek 
és örömöt szerezzenek a gyerekek- 
nek. Mert a torta-évfordulóra tö- 
méntelen mennyiségű, saját-sütetű 
dobostorta készült. A tortákat fel- 
vonultatták, majd a kicsik és ifik egy- 
szerűen felfalták az ünnepelteket. 


Híd Soprontól Bajáig 


Szörnyű Mikulás-napról mesélt 
nemrég Gőcze György, a bajai felső- 
városi iskola csapatvezetője a meg- 
emlékezésre összegyűlt gyerekeknek. 
Ez a bizonyos Miklós-nap régen volt, 
messze volt: 1944. december 6. Sop- 
ron bombázása. A gyermekként ott 
élő Gőcze György látta a bombázást 
és még ma is orrában érzi az égő gu- 
migyár szagát. A vidékre menekü- 
lőkkel megrakott vonatot sem felejt- 
heti, amelyet német repülőgép tá- 
madott meg. És a háború utáni hóna- 
pokat, amikor a gyerekek a szabad- 
ságtól megmámorosodva újra játsz- 
hattak. A gazdátlan ágyúk csövét te- 
kergették, eldobált töltények után 
kutattak, puskaport gyűjtögettek. Já- 
tékból. Aztán Gőcze György meg- 
tudta, hogy egyik osztálytársa a sző- 
lőben véletlenül aknára lépett... 
Hónapok múlva találkoztak. A sze- 


Görög Júlia rajza 

Amíg a felszabadító szovjet csapatok egy része az Északi-középhegy- 
séget foglalta el hosszú, kemény harcban az ellenséges csapatoktól, 
másik része a Duna-Tisza közi homokos hátságon át a Duna felé tar- 
tott. A 46. hadsereg bal szárnya először Bajánál közelítette meg a Du- 
nát. Október 21-én Baja felszabadult. Kalocsa október 30-án került 
sorra, amikor a 46. hadsereg megkezdte általános támadását. A kö- 
vetkező fontos átkelőhely Solt volt. Tíz napig tartó nehéz küzdelem- 
ben sikerült csak megtisztítani a németektől, akik november 13-án 
a Solt—Dunaföldvár közötti hidat — búcsúzóul — a levegőbe röpí- 
tették. Dömsöd és Kiskunhalas még november 3-án felszabadult. A 23. 
gárda-lövészhadtest csapatai érkeztek ide Kunszentmiklós felől. Du- 
naharasztinál abbamaradt az előnyomulás. A front egy teljes hónapra 
megállt. A községben a 22. SS-lovashadosztály rendezkedett be véde- 
lemre. Dunaharaszti csak december 5-én szabadult fel. 


rencsétlenül járt gyereknek hiány- 
zott az egyik lába. 

A béke első napjaiban a város for- 
galmát fiatal szovjet katonalányok 
irányították. A városban és környé- 
kén szanaszét kószáló gyerekek kö- 
zött egyszerre csak híre járt, hogy 
a kaszinóban tejet és csokoládét le- 
het kapni. Mindenki odacsődült, 
hogy meggyőződjék a hihetetlen hír 
valódiságáról. És csodák csodájára 
minden gyerek kapott tejet, jó for- 
rót, tejporból készültet, egy egész 
bögrével. Csoki is sokuknak jutott. 
Hanem jutott még valami. Ostoros 
Mária néni az úttörőmozgalomról 
mesélt az egybegyűlteknek, s arról, 
ha a gyerekek akarják, ők is alakít- 
hatnak saját úttörőcsapatot. Ők is 
tartozhatnak valahová, játszhatnak, 


dolgozhatnak, tanulhatnak szerve- 
zetten, egymástól és az őket szerető 
felnőttektől. És a gyerekek akarták. 
Azonnal megértették, hogy együtt 
erősebbek lesznek. Gőcze György 
akkori elkötelezettsége máig a moz- 
galomhoz köti a hajdani, csákányos 
igazolvánnyal is megjutalmazott út- 
törőt. 


Józsa Teréz 


Leonyid Pervomajszkij 


Petőfi Sándorhoz  rrészien 


Kunszentmárton. Szememre nem jön álom. 
Ő élt és énekelt e földön, ő! 

Jártam már ennél szebb és rútabb tájon, — 
Van sok város, falu, folyó, mező. 


Szétlőtt, sötét házak. Nem én akartam. 
És nem Te dúltad nálunk szét a kertet. 
De háború van. Tollam mellett kardom. 
Így jöttem országodba. Jönnöm kellett. 


Ez hát a zápor, mely téged vert régen. . . 
Ma én vagyok, kit bőrig áztatott. 

Hajdan s ma is csak egy nap kél az égen, 
Csak egy a csermely, mely itt lenn csacsog. 


Fürkésztársaim! 

A Titkok Országa várja a telet. . . Kis szárnyas barátaink 
egyre kevesebb élelmet találnak. Itt az ideje, hogy gon- 
doskodjunk róluk! Ablakba, erkélyre, kertbe, parkokba, 
iskolaudvarra helyezzünk élelmet, és ellenőrizzük az ete- 
tőket! Legyen bennük mindig étel! Nyisson ki a napra- 
forgó csárda és a cinkefogadó! (Vigyázat: ha elkezdjük 
az etetést, az legyen rendszeres, különben szárnyas bará- 
taink leszoknak az , önellátásról", és énhkoppon marad- 
nak!) 


itt Finom fala- 
tok varnak ! 


Gyárfás Endre 
Hószakállú 


Ember ember után siet. 
Egyik hűvös, másik hideg. 
Az egyik a november, 

a másik a december. 


Vén december nagy szakálla: 
fehér pelyhek szakadása. 
Szakáll mélyén egy-egy fészek 
menedék a cinegéknek. 


Vén december puttonyában 
mennyi-mennyi mulatság van! 
Korcsolyázás, síelés, 

víg hóember-építés. 


Vén december nemsokára 
bandukol majd messzi tájra. 
Nyomában egy ifjú jár. 
Ugy hívják, hogy január. 


u 
4 rekeket , akik Sok 
teli jatekot iSmernek. 


Görög Júlia rajzai 


o" ERR 


Ötvenforintos könyvutalványt küld- 
tünk október hó folyamán az alább 
felsorolt nyerteseknek: 


1. sz. Ált. Iskola Hóvirág őrs, Ács; 
Bakonyi Ildikó, Ajka; Baráth Zsu- 
zsanna, Vásárosnamény; Barkóczy 
Péter, Kaposvár; Barta Judit, Jászá- 
rokszállás; Belső Adrienn, Nova; Bo- 
rók Csaba, Hosszúpályi; Csóti Lász- 
ló, Veszprém; Csuhai Imre, Novaj; 
Dömök Szabolcs, Budaörs; Dudás 
Zsófia, Budapest; Fekete Csaba, 
Kétsoprony; Dvorzsánszki Dénes, 
Budapest; Fonyó Márta, Boglárlelle; 
Füleki Dániel, Sopron ; Gagarin Ált. 
Isk. 6. napközis csoport, Salgótarján ; 
Gáspár Ervin, Orosháza; Gruber 
Csaba, Nyáregyháza; Gulyás Berna- 
dett, Tát; Kedves Anna, Baja; Ker- 
tész Imre, Csárdaszállás; Kiss-Csi- 
tári Péter, Salgótarján ; Kiss Mónika, 
Szombathely; Kónya Zoltán, Siófok; 
Kordás János, Földes; Kővári Judit, 
Kőrösszegapáti; Kubinszky Ádám, 
Sopron; Kutala Kornélia, Kesztölc; 
Lengyel László, Szeged ; Leskó Beá- 
ta, Sátoraljaújhely; Major Ildikó, 
Somogyvár; Nagy gnes, Eger; 
Paszternák Natasa, Budapest; Pa- 
tos Attila, Esztergom ; Pozsgai Lilla, 
Hajdúszoboszló; . Sagyibó Dávid, 
Romhány; Schmidt Andrea, Tolna; 
Sohár László, Lesencetomaj; Solti 
Ágnes, Cegléd; Szabó Antal, Ma- 
gyarnándor; Szabó Réka, Tállya; 
Szabó Tibor, Sarkad; Szalai József, 
Budapest ; Szalai Katalin, Oroszlány ; 
Szalastey Bea, Boba; Szigeti Sza- 
bolcs, Veszprém; Szitás Zsolt, Kun- 
hegyes; Tomka Zsuzsanna, Somos- 
kőújfalu; Veres Lajos, Kétpó; Za- 
horán Zita, Siófok-Balaton kiliti. 

Eltettük a nyarat télre 


Emlékeztek még? Júniusi lapszámunkban nyári napló pályázatot 
hirdettünk. Megígértük, hogy a legérdekesebbekből részleteket köz- 
lünk. Most Varga Lívia másodikos kisdobos (Ersekvadkert, Eötvös 
u. 1. 2659) nyári naplójából olvashattok. 


, Érsekvadkerten lakom, Nógrád megye egyik falujában. Elhatá- 
roztam, hogy ezen a nyáron naplót fogok írni. Ma, június 19-én 
egy pesti kislány jött a szomszédunkba nyaralni, Rihmer Anna- 
mária a neve. Már összebarátkoztunk. Babáztunk és memória- 
kártyával játszottunk. 

VI. 21. Ma a pesti kislánnyal meglátogattuk apukám munkahe- 
lyét. Apu a termelőszövetkezetben gépkocsivezető. Megmutat- 
ta a műhelyt, és amikor Szécsénybe kellett mennie, hogy az álla- 
toknak tápot hozzon, Ancsival vele mentünk. Így azt is megtud- 
tuk, hogyan készül az állatoknak olyan fontos táp. Útközben fa- 
gyiztunk. 

VI. 30. Ancsival, a pesti kislánnyal jól összebarátkoztunk. Saj- 
nos, hét végén már haza kellett utaznia. Nagyon fog hiányozni, 
mert szinte állandóan együtt voltunk, babáztunk, társasjátékoz- 
tunk, egymásnak dalokat tanítottunk. Nagyon szomorúan bú- 
csúztunk el egymástól. Csak az vigasztal, hogy nyaralni me- 
gyünk! 

VII. 12. Nagymamám elvitt magához. Most van náluk málnaszü- 
ret. Nem sokra ment a segítségemmel. A málnát addig szedtem 
— és ettem —, amíg megtelt a pocakom. Balassagyarmati unoka- 
testvéreim is eljöttek nyaralni. Hármasban jókat játszottunk. 
Felöltöztünk tündérnek, menyasszonynak, de voltunk orvosok 
és tanítók is. Nagyapánk még a sátrat is felállította az udvaron. 
Ez lett a mi igazi birodalmunk. Gyorsan futott az idő. És velük 
utaztam Balassagyarmatra. 

VIII. 6. Az unokatestvéremék, Nóriék lakótelepen laknak. Van 
egy játszótér, odajárunk. Gyorsan múlik az idő. 

VIII. 12. Megvettük az új iskolaköpenyemet. Eddig még nem 
igen gondoltam az iskolára. Most a vásárlás — no meg anyuka is 
figyelmeztet, hogy közeleg a tanévnyitó, és vegyek már köny- 
vet a kezembe. Kiolvastam azt a jutalomkönyvet, amit az évzá- 
rón kaptam és melyből megtudtam, hogy a föld más részein hol, 
milyen házakban laknak az emberek. Sokat segítek édesanyám- 
nak, bevásárolok, ki is takarítok. Nagy öröm ér minket hamaro- 
san: kistestvérem születik! 

Következő számainkban tovább folytatjuk a naplók köz- 
lését! 

Rejtvényfejtők figyelem! 

A szeptember havi rejtvények helyes megfejtése: Keresztrejtvény: Új tan- 
év küszöbén. Kutatómunka: Ki mint veti ágyát, úgy alussza álmát! Össze- 
rakó: lásd a rajzot. Képrejtvények: Madáretető. Írás. Olvasás. Történelem. 

Postafiók 100 


December az ünnepek hónapja: Mi- 
kulás-Télapó, karácsony, szilveszteri 
vigasságok — és máris megérkezik 
a reményteljes január 1., az újév. Az- 
tán ott van a téli szünidő, a titokza- 
toskodások, az  ajándékkészítések 
izgalmai. Ha ráadásul még a hó is hull, 
akkor valóban szép és kellemes ün- 
nepeket kívánhatunk egymásnak. És 
természetesen vidámakat is! 

No, ami a leveleket illeti, valóban 
vidámak érkeztek. Képzeljétek csak: 
az elmúlt évben közöltünk részeket 


Gyurkovics Tibor: Névike című 
könyvéből. Néhány  olvasónknak 


megtetszett, s ők is , névikéztek", 
névre rímelő rigmusokat készítet- 
tek! 

Csőkor Melinda negyedikes (Kő- 
vágóörs, Vörösmarty út 8. 8254) írta: 
Lujza — fehér a blúza 

Klaudia — ő aztán a haramia! 

Beáta — a csapatba beállt ma 

Árpád — az idő kár rád 

Szász Laura és Mátrai Zsuzsa 
(Edelény, November 7. út 22. 3780) 
művei következnek : 

Zoltán — lovagol a bolhán 

Gábor — téged még a nővérke is ápol 
Árpád — megette az árpát 

Emőke — vidd az orrod előre 

Azt hiszem, ezt a játékot akár őrsi 
foglalkozáson, klubnapon vagy ba- 

ráti összejövetelen is folytathatjátok! 
Például úgy, hogy elővesztek egy 
naptárt, és akire kiszámoljátok, hogy 
ő a , szószóló", — mond egy számot, 
pl. 12-őt. Akkor aztán közösen meg- 
nézitek, a felsorolt névnapok között 
melyikre esik a 12-es szám. Teljes 
csendben készít erre rigmust a tár- 
saság. Méghozzá saját kitalálásút! 
Lehet a jelenlévők neveire is, azzal 
a kikötéssel, hogy ez tréfa, tehát 
megsértődni tilos! 


Megírtuk néhányszor, hogy a KIS- 
DOBOS három hónappal előre ké- 
szül. A decemberi számunkat szep- 
temberben küldtük nyomdába, és 
most, karácsony táján nálunk már 
tavaszodik: a márciusi lapunk kész. 
Így történhetett meg az, hogy tavaly 
óta őrizgetek egy Télapós históriát. 
Takács László — tavalyi harmadi- 
kos — küldte (Sárvár, Entzbruder 
Ált. Iskola. 9600). Egy éves késéssel 
is időszerű — talán még ötletet is ad: 


, Elhatároztam, Télapó napján beöltö- 
zöm, és meglátogatom a szomszéd gye- 
rekeket. Anyuval elkészítettük a jel- 
mezt. Hétfőn beleraktunk a táskámba 
minden jót: diót, mogyorót, szaloncuk- 
rot és almát. Úgy tettem, mintha a föld- 
szintről, lentről jöttem volna. Döröm- 
böltem a botommal és csengettem a 
csengőmmel. Először Toldi Lacikához 


Sétáló Zoltán 
munkája, 

Pécs, 

Egyetem úti 
Általános Iskola 


és Zsoltikához mentem. Ők minden kér- 
désemre válaszoltak. Utána Péterkéhez 
indultam. Ő kicsit félénk és bátortalan 
volt eleinte. Aztán megbarátkozott ve- 
lem. Amikor elballagtam lassan, Tél- 
apósan, úgy éreztem, örömöt szereztem 
a gyerekeknek!" 

Egy vidám találkozón hallottuk a kö- 
vetkező ötletet, melyet a helybéli 
gyerekek úgy magyaráztak, hogy ha 
így játszanak, akkor nincsen nyafo- 
gás, veszekedés, sértődés, mert min- 
denkinek a kívánsága megvalósul. 
Vágjatok ki vastagabb kartonlapból 
egy korongot. A közepét lyukasszá- 
tok ki és helyezzetek rá egy mutatót. 
A mutatót irodakapoccsal rögzítsé- 
tek. Sok játékot ismertek és szeret- 
tek? Osszátok el a kört 8—16 részre, 
és minden cikkelyébe írjatok be egy 
játéknevet. Pl. szobrász, ország-vá- 
ros, fekete-fehér-igen-nem,  tűz-víz 
stb. Pörgessétek meg a korongot. 
Ahová a mutató mutat, azt játsszátok. 
Állapodjatok meg abban, hogy hiába 
áll meg újra a már lejátszott előtt, 
arra kétszer nem kerülhet sor. Te- 
hát készítsetek szabályokat a játék- 
hoz! Ugyanilyen korong készülhet 
szabadtéri mulatságaitokhoz is, télre, 
nyárra stb. És akkor nincs veszeke- 
dés, és , jaj, de unom már" felkiáltás. 
Jó mulatást — és vidám decembert 


kívánunk! : 
Kisdobos 


Szokás szerint majd minden raj állít 
fenyőfát az osztály fenyőfa ünnepére. 
Feldíszítésükre adunk néhány ötle- 
tet. 

Jól mutatnak a kisebb samponos, mo- 
sószeres flakonokból készített cukor- 
tartó kosárkák. Ha felső, kupakos 
részüket úgy vágod le, hogy oldalt 
két csíkot meghagysz, a többit eltá- 
volítod, a két csíkot felül átszúrod 
dróttal, néhány színes burkolatú cu- 
korkát beletéve (2) már akasztható 
is a fára. Hengeres formájú, színes 
flakonon 3-4 ablakot vágva, felül 
drótakasztóval ellátva, szintén csi- 
nálhatsz néhány cukortartót (3). 
Ugyanígy ovális formájúból is (4), né- 
hány mogyoró, csokigolyócskák le- 
hetnek a , töltelékek". 

Ha van is villanyárammal működő 
színes karácsonyfalámpa készleted, 
néhány valódi, meggyújtható gyer- 
tyára mindenképpen szükséged van. 
Mosószeres  kupakból készíthetsz 
hozzá gyertyatartót (5), alul, melegí- 
tett dróttal vagy csigafúróval átfúrod 
a felkötő drót részére, majd annyi 
viaszt csöpögtetsz beléje egy égő 
gyertyáról, hogy egy szép színes 
gyertyácska meg is álljon benne. így 
a viasz nem fog a padlóra csepegni. 
Régi karácsonyfadísz a dió, akár be- 
aranyozva bronzfestékkel, akár nyer- 
sen, ugyancsak felfüggesztheted, ha 
kihegyezett  gyufapálcika darabot 
versz a tompábbik végébe (6). Bur- 
kolhatod a diót alufóliába is, vagy kü- 
lönféle édességszeletekről gyűjtött 
ezüstpapirosba (7). Alufólia csíkból 
— sűrűn bevagdosva és összesodorva 
(8) — fénylő függődíszeket csinál- 
hatsz. 

Ha egy gyufásdobozt beragasztasz 
valamilyen színes papírral, majd hoz- 
zá illő méretű rajzlaptetőt csinálsz 
(9), mely az oldalsó részt letakarja, 
s amelyhez a tetőt hozzáragasztod, 
kis kunyhócskát kapsz. Tetejét is fesd 
vagy ragaszd színesre, rajzolj rá ajtót, 
ablakot. 

Készíthetsz különféle füzéreket, fla- 
konból vágott műanyagdarabokból 
(10), összekötött kartonlapocskák- 
ból (11), szívószálat megtörve, drót- 
ra fűzhetsz (12), két behasított színes 
kartonkorongot (13) egymásba nyom- 
hatsz (14), s ugyanígy négyzetlapo- 
kat is (15). 

Ha ezekhez az ötletekhez hozzáte- 
szed a már ismerteket, nem lesz gon- 
dod egyéb díszek beszerzésével. 


" Keresztrejtvény 


A beírandó megfejtések : 
9 betűs: VISSZAHOZ 

7 betűs: ZIVATAR 

6 betűs: VÁZLAT, ADOMÁK, A HASAT, KULACS, 
ÁRADAT, MOSODA, JUTTAT 

5 betűs: ZETOR, HATOD, ÓVODA, MÁRIS, E HAVI, 
A LAPU 

4 betűs: CIPÓ, ADAT, SÜTŐ, RÁCS, DÉLI, ALAP, 
RATA 

3 betűs: ADU, LAK, TOL, PÓT, MAI, ÍRÓ, ÍRJ, SZU, 
SÜT, ÉLŐ 

2 betűs: ÓV, OK, ÚT, ÁR, CA, ZÜ 

A színes négyzetekbe eső betűket olvassátok össze. 
Ezt kell a keresztrejtvényből beküldeni. 


JENNY átt 
0. e Í 9 
Körbe-karikába gő 
Írjátok be a kérdéseknek meg- 
felelő hárombetűs szavakat kí- 


vülről befelé haladva. A piros 
körbe kerülő 3-3 betű elé írjá- 


Dobókocka 


b. 


p" 


a 
v. 
mm 


A , hivatalos" dobókockán a szemközti lapokon 1, 6; 
2,5; 3,4;2,5 3, 4 pont van. (Tehát a szemközti lapo- 
kon lévő pontok összege mindig 7.) 

Ezek közül a kockák közül melyik lehet , hivatalos"? 


Rakosgató 


Rakjatok a rácsba 6 korongot 
úgy, hogy minden sorban és osz- 
lopban egy legyen és semmikép- 
pen (még átlósan sem) legyen 


tok a SZI betűket. Az így kapott 
három szót kell beküldeni. 1. 
Lángoló 2. Hajít. 3. Időmérő. 
4. Figyelmeztet. 5. Kukucskál. 
6. Igen régi. 7. Szülő. 8. Cso- 
mó. 9. Cselekvést jelentő szó. 

Logika 


Laci, Pali és Jani lakásában kutya, macska és papagáj él. 
Laci idősebb a kutyás fiúnál. Pali gyakran elküldi ma- 


radék tízóraiját a kutyának vagy a macskának. Melyik 


szomszédos négyzetekben ko- 
állat kié? 


rong. 

Vida Győző rajzai 


Ára: 5,50 Ft "ha Radnóti Miklós 
: DECEMBER 


Délben ezüst telihold 

a nap és csak sejlik az égen. 
Köd száll, lomha madár. 
Éjjel a hó esik és 

angyal suhog át a sötéten. 
Nesztelenül közelít, 

mély havon át a halál. 

